Framstegspartiet (1957)

Framstegspartiet var et politisk parti som stilte liste i Sør-Trøndelag ved stortingsvalget i 1957. Partiet fikk 105 stemmer, minst av alle partier som stilte til valg dette året.

Partistifter var Jan Palmer Tiseth fra Svorkmo, som to år tidligere hadde blitt valgt inn i Orkland kommunestyre på en «upolitisk liste».Omtale av Framstegspartiets program i Adresseavisen 17. august 1957, s. 16.

Framstegspartiets program hadde et populistisk anslag: «Mer og mer bestemmer politikerne over vårt liv. Det er på tide at vi bestemmer over politikerne». Det tok ellers til orde for at Norge ikke skulle «være tilsluttet noen av de store maktblokker i verden», og en begrenset statsinnblanding i økonomien.

 Referanser 

Kategori:Tidligere politiske partier i Norge
Kategori:Politikk i Sør-Trøndelag
Kategori:Stortingsvalget 1957
Kategori:Politiske partier etablert i 1957